Staphylococcus

Staphylococcus (סטפילוקוקוס, (פ' רפה); ברבים: Staphylococci; ניתן לבטא סטפילוקוקי או סטפילוקוקסי; בעברית: סטפילוקוקים) הוא סוג של חיידקים אמיתיים. הסוג כולל 31 מינים; רובם אינם פתוגניים אך כמה מהם גורמים למספר מחלות נפוצות באדם.

חיידקי Staphylococcus הם גרם-חיוביים; צורתם מעוגלת (חיידקי נקד, "קוקיים") או אליפטית במקצת והם מופיעים באשכולות של חיידקים הצמודים זה לזה. חיידקי Staphylococcus שוכנים באופן טבעי על גבי העור של בני אדם וכן ברקמות ריריות.

מינים חשובים
 Staphylococcus aureus ("סטפילוקוקוס זהוב") הוא המין הידוע ביותר. חיידק זה מסוגל לזהם פצעים פתוחים ולגרום במקרים קיצוניים לרעלת דם ולנמקים. בנוסף מסוגל החיידק לגרום לקילוף חמור בעור כתגובה לרעלן שהוא מייצר; תופעה זו קרויה לעיתים מחלת ריטר (Ritter). חיידקי S. aureus העמידים בפני אנטיביוטיקה מהווים בעיה חמורה בבתי חולים. 
 S. intermedius שוכן על גבי עורם של כלבים וחתולים וגורם לעיתים לדלקות בבעלי חיים אלו.
 S. epidermidis ו-S. haemolyticus שוכנים על גבי העור של בני אדם. הם בדרך כלל אינם פתוגניים אך עשויים לגרום לדלקות באנשים בעלי כשל חיסוני.

אבחנה
כל חיידקי Staphylococcus הם catalase חיוביים ובכך ניתן להבדיל במעבדה בינם לבין חיידקי ה-Streptococcus אשר גם הם חיידקים גראם חיוביים, אך catalse שליליים.
כמו כן, ניתן להבחין בין S. aureus לבין 2 המינים הפתוגניים לאדם האחרים של החיידק באמצעות כך שרק S.aureus הוא coagulase חיובי, ואילו השניים האחרים, קרי S. epidermidis ו-S. saprophyticus הם coagulase שליליים.

קישורים חיצוניים

הערות שוליים

חיידקים שתוארו ב-1884

טקסונים שתוארו בידי פרידריך יוליוס רוזנבך
Firmicutes